Αθήνα, 12/09/2019

**ΔΕΛΤΙΟ ΤΥΠΟΥ**

17 ΜΕΡΕΣ 17 ΣΤΟΧΟΙ ΒΙΩΣΙΜΗ ΑΝΑΠΤΥΞΗΣ

14 – 30 Σεπτεμβρίου 2019

Ελλάδα - Κύπρο

Η Ελληνική Πλατφόρμα για την Ανάπτυξη για 2η χρονιά συντονίζει τη μεγαλύτερη εκστρατεία στην Ελλάδα για τους Παγκόσμιους Στόχους, τις “17 Μέρες 17 Στόχοι Βιώσιμης Ανάπτυξης” #17days17goalsgr.

Από τις 14 έως τις 30 Σεπτεμβρίου μαζί με 77 οργανώσεις της κοινωνίας πολιτών, φορείς, σχολεία, πανεπιστήμια, δήμους, πρωτοβουλίες και δομές προβάλλουμε ένα πρόγραμμα 17 ημερών, το οποίο υλοποιείται σε 25 πόλεις και χωριά της Ελλάδας και της Κύπρου. Το πρόγραμμα περιλαμβάνει φεστιβάλ, παιδικά εργαστήρια, δημόσιες δράσεις, ενημερωτικές ημερίδες, συζητήσεις, εκθέσεις και κέντρα ημέρας προωθώντας δράσεις που ενσωματώνουν τους 17 Στόχους Βιώσιμης Ανάπτυξης στην καθημερινότητα και αναδεικνύουν την επιτακτική ανάγκη εφαρμογής της Ατζέντας 2030.

Στόχος της εκστρατείας “17 Μέρες 17 Στόχοι Βιώσιμης Ανάπτυξης” είναι η ουσιαστική ενημέρωση για τους 17 Παγκόσμιους Στόχους και η ενεργή συμμετοχή του τοπικού πληθυσμού στην κινητοποίηση φορέων και στη δημιουργία καλών πρακτικών για την εφαρμογή τους. Σκοπός είναι η εμπλοκή όλων για να επιτευχθεί ένα βιώσιμο, χωρίς αποκλεισμούς, δίκαιο και πράσινο μέλλον για όλους.

Παράλληλα, θα διεξάγεται έρευνα, σε συνεργασία με το Πανεπιστήμιο Αιγαίου, ώστε να καταγραφούν μετρήσιμα αποτελέσματα για την αντίληψη των πολιτών γύρω από τους Παγκόσμιους Στόχους και τις ενέργειες που απαιτούνται για την υλοποίησή τους σε εθνικό επίπεδο.

Η εκστρατεία πραγματοποιείται στο πλαίσιο του προγράμματος “Βιώσιμη Ευρώπη για Όλους” και αποτελεί μέρος της παγκόσμιας κινητοποίησης “Global Week to #Act4SDGs”.

Για περισσότερες πληροφορίες και το αναλυτικό πρόγραμμα επισκεφθείτε την [ιστοσελίδα](http://hellenicplatform.org/17days17goalsgr-2019/) μας.

--------------- Τέλος ---------------

Πληροφορίες αποκλειστικά για ΣΥΝΤΑΚΤΕΣ

Η Ελληνική Πλατφόρμα για την Ανάπτυξη είναι ανεξάρτητη εθνική ομπρέλα οργανώσεων από το 2009 που συγκεντρώνει μέλη Οργανώσεις της Κοινωνίας Πολιτών σε εθνικό επίπεδο και ασχολείται με αναπτυξιακά, ανθρωπιστικά και περιβαλλοντικά ζητήματα. Η Ελληνική Πλατφόρμα για την Ανάπτυξη σήμερα εκπροσωπεί 22 οργανώσεις, πολύ διαφορετικές μεταξύ τους, οι οποίες υποστηρίζονται από μεγάλο τμήμα των Ελλήνων πολιτών και έχουν σημαντική παρουσία στη χώρα μας και σε πολλές περιοχές του αναπτυσσόμενου κόσμου. Συμμετέχει και εκπροσωπεί την Ελλάδα σε μεγάλα ευρωπαϊκά και διεθνή δίκτυα και μεταφέρει τις εξελίξεις και τις καλές πρακτικές στα μέλη της.

Για περισσότερες πληροφορίες επικοινωνήστε με την Υπεύθυνη του Προγράμματος «Βιώσιμη Ευρώπη για Όλους», Βανέσσα Αγάπιε, va@hellenicplatform.org, Τ: 6972764260.

Γραφικά: Graphic Design Credits: Ελληνική Πλατφόρμα για την Ανάπτυξη